ข้าพเจ้าขอแจ้งปัญหาเสียงรบกวนที่เกิดจากร้านอาหารและสถานบันเทิงชื่อ “ครัวทักษิณ ตะวันนา” ซึ่งตั้งอยู่บริเวณตลาดตะวันนา ร้านดังกล่าวเปิดให้บริการทุกวันในช่วงเวลากลางคืน และมีการเปิดเพลงเสียงดังมาก รวมถึงเสียงเบสที่กระทบต่อความสงบสุขของชุมชนใกล้เคียง

เสียงดังจากร้านเริ่มตั้งแต่เวลาประมาณ 22.00 น. ไปจนถึงเวลา 02.00 น. ทุกวัน ส่งผลให้ประชาชนในบริเวณโดยรอบ ไม่สามารถพักผ่อนหรือหลับนอนได้ตามปกติ โดยเฉพาะผู้ที่อยู่อาศัยในอาคารสูงและคอนโดมิเนียมใกล้เคียง

ข้าพเจ้าได้แจ้งหน่วยงานในพื้นที่แล้ว แต่การแก้ไขปัญหายังไม่มีความต่อเนื่อง ร้านยังคงเปิดเพลงเสียงดังเช่นเดิม ข้าพเจ้าจึงขอความกรุณาจากกรมควบคุมมลพิษให้ดำเนินการตรวจสอบระดับเสียงของร้านดังกล่าว และพิจารณาใช้มาตรการทางกฎหมายที่เกี่ยวข้องเพื่อแก้ไขปัญหาอย่างเร่งด่วน